CELEX: 62013TN0110
Language: et
Date: 2013-02-23 00:00:00
Title: Kohtuasi T-110/13: 23. veebruaril 2013 esitatud hagi — Leedu Vabariik versus Euroopa Komisjon

4.5.2013   
            
            
               ET
            
            
               Euroopa Liidu Teataja
            
            
               C 129/23
            
         23. veebruaril 2013 esitatud hagi — Leedu Vabariik versus Euroopa Komisjon
   (Kohtuasi T-110/13)
   2013/C 129/47
   Kohtumenetluse keel: leedu
   
      Pooled
   
   
      Hageja: Leedu Vabariik (esindajad: D. Kriaučiūnas, R. Krasuckaitė ja D. Skara)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 10. detsembri 2012. aasta otsus nr FK/fa/D(2012) 1707818 osas, milles sellele lisatud võlateade nr 3241213460 on seotud projektidega, mille elluviimine oli määratud pankrotistunud ettevõtjatele, ning kohustada komisjoni tagastama 3 148 549,66 euro suurune summa;
            
         
               —
            
            
               tühistada Euroopa Komisjoni 10. detsembri 2012. aasta otsus nr FK/fa/D(2012) 1707818 osas, milles sellele lisatud võlateade nr 3241213460 on seotud projektiga nr P27010010, ning kohustada komisjoni tagastama 1 060 560,56 euro suurune summa;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja kaks väidet, mis mõlemad puudutavad Euroopa Liidu õiguse rikkumist:
   
               1.
            
            
               Kuna Euroopa Komisjon võttis vastu vaidlustatud otsused ning ei jaganud Leedu Vabariigiga SAPARD-i fondide haldamise kahju, või igal juhul ei analüüsinud seda küsimust ja ei esitanud kahju jagamisest keeldumise põhjendusi, on ta rikkunud määruse nr 1258/1999 (1) artikli 8 lõiget 2, koostoimes määruse nr 1605/2002 (2) artikli 73 lõikega 2, määruse nr 2342/2002 (3) artikliga 87 ning EL lepingu artikli 4 lõikes 3 sätestatud lojaalse koostöö põhimõttega.
            
         
               2.
            
            
               Kuna Euroopa Komisjon ei esitanud piisavalt aegsasti teavet võimaluse kohta võlg tühistada ja tõmmata asjaomane ettevõtja võlgnike nimekirjast maha, siis rikkus ta mitmeaastase rahastamislepingu, mille Leedu Vabariik ja Euroopa Komisjon sõlmisid 2001. aastal põllumajanduse ja maaelu arendamise ühinemiseelse programmi (SAPARD) raames (4), F jaotise punktis 7.7.4 sätestatud vastastikuse nõupidamise nõuet, koostoimes EL lepingu artikli 4 lõikes 3 sätestatud lojaalse koostöö põhimõttega.
            
         
      (1)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, 26.6.1999, lk 103; ELT eriväljaanne 03/25, lk 414).
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, 16.9.2002; ELT eriväljaanne 01/04, lk 74; parandus ELT L 99, 14.4.2007, lk 18).
   
      (3)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, 31.12.2002, lk 1; ELT eriväljaanne 01/04, lk 145; parandus ELT L 345, 28.12.2005, lk 35).
   
      (4)  Valstybės žinios, 29.8.2001, nr 74-2589.